पाएं अपने शहर की ताज़ा ख़बरें और फ्री ई-पेपरडाउनलोड करें
थाना क्षेत्र के वार्ड नंबर 14 दुर्गा पथ स्थित विक्रम प्रसाद के पुश्तैनी जमीन हड़पने के उद्देश्य से 12-15 उपद्रवी लोगों ने बुधवार की देर रात्रि बुलडोजर से उनकी फूल-पत्ती की दुकान को धराशायी कर दिया। हालांकि, सूचना पर पहुंचे स्थानीय पुलिस पदाधिकारियों से पूर्व ही उपद्रवी लोग जेसीबी मशीन लेकर भाग चुके थे। घटना को लेकर पीड़ित ने सीसीटीवी फुटेज के आधार पर स्थानीय थाने में प्राथमिकी दर्ज करायी है। जिसमें पांच नामजद सहित अन्य दस लोगों को अभियुक्त बनाया गया है। नामजद अभियुक्त में गुड्डू कुमार, आनंद कुमार, अशोक साह, अमित कुमार व इंद्र गुप्त शामिल है। बताया कि बुधवार की देर रात्रि उक्त लोगों ने जेसीबी मशीन से उसके फूल-पत्ती की दुकान को धराशायी कर दिया। जबकि उक्त जमीन उसकी पुश्तैनी है।
जमीन से संबंधित टाइटल सूट का मामला वर्ष 2008 से ही न्यायालय में चल रहा है। तब से अबतक दोषी लोग उनपर जमीन खाली करने का दबाव बनाए हुए है। इस बीच उक्त लोगों ने अवैध तरीके से जमीन हथियाने की कोशिश करते हुए दुकान पर बुलडोजर चलवा दिया। उन्होंने करीब पांच लाख रुपए की संपत्ति नष्ट होने की बात कहीं। वहीं, दूसरे पक्ष के अभिषेक कुमार ने बताया कि वर्ष 2019 में ही उसने उक्त जमीन को खरीद लिया था। इसके बावजूद किरायेदार जमीन पर कब्जा कर रखे थे। इस बाबत उन्होंने वर्ष 2019 में ही सीतामढ़ी एसपी को आवेदन सौंपा था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn